title: 2010/488/Euratom: Padomes Lēmums ( 2009. gada 16. novembris ) par to, lai apstiprinātu to, ka Komisija noslēdz Sadarbības nolīgumu starp Eiropas Atomenerģijas kopienu un Brazīlijas Federatīvās Republikas valdību kodolsintēzes enerģijas pētniecības jomā

text:
               15.9.2010

               LV

               Eiropas Savienības Oficiālais Vēstnesis

               L 242/33

         PADOMES LĒMUMS
   (2009. gada 16. novembris)
   par to, lai apstiprinātu to, ka Komisija noslēdz Sadarbības nolīgumu starp Eiropas Atomenerģijas kopienu un Brazīlijas Federatīvās Republikas valdību kodolsintēzes enerģijas pētniecības jomā
   (2010/488/Euratom)
   EIROPAS SAVIENĪBAS PADOME,
   ņemot vērā Eiropas Atomenerģijas kopienas dibināšanas līgumu un jo īpaši tā 101. panta otro daļu,
   ņemot vērā Komisijas priekšlikumu,
   tā kā:

               (1)

               Komisija saskaņā ar Padomes 2008. gada 22. jūlija norādījumiem ir risinājusi sarunas par sadarbības nolīgumu starp Eiropas Atomenerģijas kopienu un Brazīlijas Federatīvās Republikas valdību kodolsintēzes enerģijas pētniecības jomā.

               (2)

               Būtu jāapstiprina tas, ka Komisija noslēdz nolīgumu,

         IR NOLĒMUSI ŠĀDI.
   Vienīgais pants
   Ar šo tiek apstiprināts, ka Komisija Eiropas Atomenerģijas kopienas vārdā noslēdz Sadarbības nolīgumu starp Eiropas Atomenerģijas kopienu un Brazīlijas Federatīvās Republikas valdību kodolsintēzes enerģijas pētniecības jomā.
   Nolīguma teksts ir pievienots šim lēmumam.

      Briselē, 2009. gada 16. novembrī

            Padomes vārdā –

            priekšsēdētāja

         C. MALMSTRÖM

    ---documentbreak---

               15.9.2010

               LV

               Eiropas Savienības Oficiālais Vēstnesis

               L 242/34

         SADARBĪBAS NOLĪGUMS
   starp Eiropas Atomenerģijas kopienu un Brazīlijas Federatīvās Republikas valdību kodolsintēzes enerģijas pētniecības jomā
   EIROPAS ATOMENERĢIJAS KOPIENA (Euratom)
   un
   BRAZĪLIJAS FEDERATĪVĀS REPUBLIKAS VALDĪBA
   (turpmāk “Puses”),
   ŅEMOT VĒRĀ to, ka 2004. gada 19. janvārī parakstītajā Sadarbības nolīgumā starp Eiropas Kopienu un Brazīlijas Federatīvās Republikas valdību zinātnes un tehnoloģiju jomā Puses vienojās veicināt sadarbību pētniecības un tehnoloģiju attīstības jomā,
   VĒLOTIES arī turpmāk veicināt kodolsintēzes enerģijas kā potenciāli videi draudzīga, ekonomiski konkurētspējīga un faktiski neierobežota enerģijas avota attīstīšanu,
   IR VIENOJUŠĀS PAR TURPMĀKO.
   1. pants
   Mērķis
   Šā nolīguma mērķis ir pastiprināt Pušu sadarbību jomās, kas aptver to attiecīgās kodolsintēzes programmas, pamatojoties uz savstarpēju labumu un visaptverošu mijiedarbību, lai tādējādi attīstītu kodolsintēzes enerģijas sistēmas pamatā esošo zinātnisko izpratni un tehnoloģiskās iespējas.
   2. pants
   Sadarbības jomas
   Saskaņā ar šo nolīgumu sadarbība var attiekties uz šādām jomām:

               a)

               tokamaki, tostarp lieli pašreizējās paaudzes projekti, un darbības, kas attiecas uz nākamās paaudzes projektiem;

               b)

               tokamaku alternatīvas;

               c)

               magnētiskās kodolsintēzes enerģijas tehnoloģijas;

               d)

               plazmas teorija un lietišķā plazmas fizika;

               e)

               programmas politika un plāni; un

               f)

               citas jomas, kā paredz savstarpēja rakstiska Pušu vienošanās, ciktāl tās ietvertas Pušu attiecīgajās programmās.

         3. pants
   Sadarbības formas
   1.   Saskaņā ar šo nolīgumu sadarbības formas var būt šādas, tomēr šis uzskaitījums nav ierobežojošs:

               a)

               tādas informācijas un datu apmaiņa un sniegšana, kas attiecas uz zinātnes un tehnikas darbībām, notikumiem, praksi un rezultātiem un programmas politiku un plāniem, tostarp nepubliskotas informācijas apmaiņa saskaņā ar 6. un 7. panta nosacījumiem;

               b)

               zinātnieku, inženieru un citu speciālistu apmaiņa uz noteiktu laiku dalībai eksperimentos, analīzē, projektēšanā un citās pētniecības un attīstības darbībās saskaņā ar 8. pantu;

               c)

               semināru un citu tikšanos organizēšana, lai diskutētu un apmainītos ar informāciju par tematiem 2. pantā uzskaitītajās jomās un lai identificētu sadarbību, ko var lietderīgi īstenot saskaņā ar 5. pantu;

               d)

               paraugu, materiālu, iekārtu (instrumentu un komponentu) apmaiņa un nodrošināšana eksperimentiem, testēšanai un novērtēšanai saskaņā ar 9. un 10. pantu;

               e)

               kopīgu pētījumu, projektu vai eksperimentu veikšana, tostarp to kopīga projektēšana, būvniecība un ekspluatācija;

               f)

               datu posmu, piemēram (bet ne tikai), attālinātās datu analīzes instrumentu, izveide; un

               g)

               citas īpašas sadarbības formas, par kurām Puses vienojušās rakstiski.

         2.   Puses attiecīgi koordinē šajā nolīgumā minētās darbības ar citām starptautiskām kodolsintēzes pētniecības un attīstības darbībām, lai samazinātu šo darbību dublēšanos. Nekas no šajā nolīgumā minētā neparedz ierobežot ne pašreizējos, ne turpmākus Pušu sadarbības pasākumus.
   4. pants
   Koordinācijas komiteja un izpildsekretāri
   1.   Puses izveido Koordinācijas komiteju, kas koordinē un pārrauga darbību veikšanu saskaņā ar šo nolīgumu. Katra Puse ieceļ vienādu skaitu Koordinācijas komitejas locekļu un vienu no pārstāvjiem ieceļ par delegācijas vadītāju. Koordinācijas komiteja tiekas reizi gadā, vienu gadu Brazīlijas Federatīvajā Republikā, otru – Eiropas Savienībā, vai arī vienojas par citu vietu un laiku. Uzņēmējas Puses delegācijas vadītājs vada sanāksmi.
   2.   Koordinācijas komiteja pārskata darbību progresu un plānu saskaņā ar šo nolīgumu un iesaka, koordinē un apstiprina turpmāku sadarbību, kas ietverta šā nolīguma darbības jomā, lai šādas sadarbības tehniskais devums un līmenis nodrošinātu savstarpēju labumu un visaptverošu mijiedarbību saskaņā ar šo nolīgumu.
   3.   Koordinācijas komiteja visus lēmumus pieņem vienprātīgi.
   4.   Katra Puse ieceļ izpildsekretāru, kas tās vārdā darbojas Koordinācijas komitejas sanāksmju starplaikos visos ar sadarbību saistītos jautājumos, kas ir šā nolīguma darbības jomā. Izpildsekretāri atbild par sadarbības ikdienas pārvaldību.
   5. pants
   Īstenošana
   1.   Katra Puse norīko atbilstošas aģentūras darbību īstenošanai saskaņā ar šo nolīgumu.
   2.   Ja Koordinācijas komiteja apstiprina darbību, tā vajadzības gadījumā apstiprina arī projekta plānu saskaņā ar šo nolīgumu.
   3.   Katrā projekta plānā uzskaita aģentūras, kas norīkotas īstenot projektu, un ietver sīki izstrādātus noteikumus darbības īstenošanai, tostarp attiecīgā gadījumā par tās tehnisko jomu un pārvaldību, piemērojamiem pienākumiem saistībā ar dekontamināciju, nepubliskotas informācijas apmaiņu, apmaiņu ar iekārtām, režīmu attiecībā uz intelektuālo īpašumu, kopējām izmaksām, izmaksu sadalījumu un grafiku.
   6. pants
   Informācijas pieejamība un izplatīšana
   1.   Saskaņā ar spēkā esošajiem normatīvajiem aktiem un šā nolīguma noteikumiem katra Puse un tās norīkotās personas apņemas otrai Pusei un tās norīkotajām personām nodrošināt brīvu piekļuvi ikvienai tās rīcībā esošai informācijai, kas vajadzīga sadarbības veikšanai saskaņā ar šo nolīgumu.
   2.   Puses un to norīkotās personas atbalsta pēc iespējas plašu tādas informācijas izplatīšanu, kuru tās ir tiesīgas publiskot un kura vai nu ir izveidota kopīgi, vai arī kuras apmaiņa vai sniegšana paredzēta atbilstoši šim nolīgumam, ievērojot nepieciešamību aizsargāt nepubliskotu informāciju un nepieciešamību aizsargāt intelektuālo īpašumu, kas radīts vai nodrošināts saskaņā ar šo nolīgumu.
   3.   Informācija, ko viena Puse nosūta otrai, ir precīza, ciktāl tas ir atkarīgs no nosūtītājas Puses, tomēr nosūtītāja Puse negarantē, ka nosūtītā informācija ir piemērota tam, lai uzņēmēja Puse vai kāda trešā persona to varētu konkrēti izmantot vai piemērot. Pušu kopīgi izveidotā informācija ir precīza, ciktāl tas atkarīgs no abām iesaistītajām Pusēm. Neviena no Pusēm negarantē šādas informācijas piemērotību tam, lai kādai no Pusēm vai kādai trešai personai tā būtu noderīga kādam konkrētam mērķim, izmantojumam vai lietojumam.
   7. pants
   Intelektuālais īpašums
   Intelektuālo īpašumu, kas radīts vai nodrošināts, veicot sadarbību saskaņā ar šo nolīgumu, aizsargā un piešķir saskaņā ar pielikumu, kas ir šā nolīguma sastāvdaļa un ko piemēro visām darbībām, kuras veic saskaņā ar šo nolīgumu.
   8. pants
   Darbinieku apmaiņa
   Saskaņā ar šo nolīgumu Pušu vai to norīkoto personu apmaiņai ar darbiniekiem piemēro šādus noteikumus:

               a)

               katra Puse nodrošina tādu kvalificētu darbinieku atlasi, kuriem ir nepieciešamās iemaņas un kompetence šajā nolīgumā plānoto darbību veikšanai. Par darbinieku apmaiņu Puses savstarpēji vienojas iepriekš, apmainoties ar vēstulēm, kurās ir atsauce uz šo nolīgumu un ar to saistītajiem intelektuālā īpašuma noteikumiem, kā arī attiecīgo sadarbību;

               b)

               katra Puse atbild par to, lai tās apmaiņā iesaistītajiem darbiniekiem tiktu maksāta alga, apdrošināšana un pabalsti;

               c)

               nosūtītāja Puse sedz tās apmaiņā iesaistīto darbinieku ceļa izdevumus un uzturēšanās izdevumus uzņēmējas Puses uzņēmējā iestādē, ja vien nepastāv citāda vienošanās;

               d)

               uzņēmēja Puse veic pasākumus, lai otras Puses apmaiņā iesaistītajiem darbiniekiem (un to ģimenēm, kas ir to mājsaimniecības daļa) nodrošinātu atbilstošu uzturēšanās vietu, pamatojoties uz abpusēji pieņemamiem, savstarpēji piemērojamiem noteikumiem;

               e)

               uzņēmēja Puse saskaņā ar tās normatīvajiem aktiem nodrošina visu nepieciešamo palīdzību otras Puses apmaiņā iesaistītajiem darbiniekiem attiecībā uz administratīvām formalitātēm (piemēram, vīzu iegūšanu);

               f)

               katra Puse nodrošina, ka apmaiņā iesaistītie darbinieki ievēro vispārējos darba un drošības noteikumus, kas ir spēkā uzņēmējā iestādē;

               g)

               katra Puse uz sava rēķina var novērot otras Puses īpašās testēšanas darbības un analītisko darbu 2. pantā definētajās sadarbības jomās. Novērošanu var veikt, organizējot darbinieku apmeklējumus, kam katrā konkrētajā gadījumā vajadzīga uzņēmējas Puses iepriekšēja piekrišana.

         9. pants
   Iekārtu, paraugu, materiālu un rezerves daļu apmaiņa
   Ja Pusēm vai to norīkotām personām nepieciešams apmainīties ar t. sk. iekārtām, instrumentiem, paraugiem, materiāliem vai nepieciešamajām rezerves daļām (turpmāk “iekārtas”) vai tos savstarpēji aizdot, aizņemties vai piegādāt, tad piemēro šādus noteikumus, kas attiecas uz iekārtu transportēšanu un izmantošanu:

               a)

               nosūtītāja Puse iespējami ātri piegādā iekārtu sīki izstrādātu sarakstu, ietverot atbilstošās specifikācijas un tehnisko un informatīvo dokumentāciju;

               b)

               nosūtītājas Puses piegādātās iekārtas paliek tās īpašumā, un tās atdodamas nosūtītājai Pusei Koordinācijas komitejas noteiktajā dienā, ja vien 5. pantā minētais projekta plāns neparedz citādu kārtību;

               c)

               iekārtas nodod ekspluatācijai uzņēmējā iestādē, Pusēm savstarpēji vienojoties; un

               d)

               uzņēmēja Puse nodrošina nepieciešamās telpas iekārtām un nodrošina elektroenerģiju, ūdeni, gāzi un citus nepieciešamos resursus saskaņā ar tehniskajām prasībām, par kādām Puses savstarpēji vienojušās.

         10. pants
   Vispārīgie noteikumi
   1.   Katra Puse veic šajā nolīgumā noteiktās darbības saskaņā ar tās spēkā esošajiem normatīvajiem aktiem un nodrošina resursus atbilstoši pieejamajiem līdzekļiem.
   2.   Ja Puses nav rakstiski vienojušās citādi, visas izmaksas, kas saistītas ar sadarbību saskaņā ar šo nolīgumu, sedz tā Puse, kurai šādas izmaksas rodas.
   3.   Visus jautājumus, kas saistīti ar šā nolīguma interpretāciju vai īstenošanu un rodas tā darbības laikā, Puses risina, savstarpēji vienojoties.
   4.   Ciktāl tas attiecas uz Euratom, šo nolīgumu piemēro teritorijās, kurās piemēro Euratom dibināšanas līgumu, un to valstu teritorijās, kuras piedalās Euratom kodolsintēzes enerģijas programmā kā pilnībā asociētas trešās valstis.
   11. pants
   Nolīguma ilgums, grozījumi un izbeigšana
   1.   Šis nolīgums stājas spēkā dienā, kad Puses viena otrai sniegušas pēdējo rakstisko paziņojumu par to, ka pabeigtas to attiecīgās iekšējās procedūras, kas vajadzīgas, lai šis nolīgums stātos spēkā; tas ir spēkā piecus gadus un tiek automātiski pagarināts uz papildu piecu gadu laikposmiem, ja viena Puse rakstiski neinformē otru Pusi par savu nodomu izbeigt šo nolīgumu.
   2.   Šo nolīgumu var grozīt vienīgi ar Pušu rakstisku vienošanos. Šie grozījumi stājas spēkā dienā, kad Puses viena otrai sniegušas pēdējo rakstisko paziņojumu par to, ka pabeigtas to attiecīgās iekšējās procedūras, kas vajadzīgas, lai grozījums stātos spēkā.
   3.   Visus kopīgos darbus un eksperimentus, kas nav pabeigti līdz šā nolīguma izbeigšanai, var turpināt līdz to pabeigšanai saskaņā ar šā nolīguma noteikumiem.
   4.   Jebkura Puse jebkurā laikā var izbeigt šo nolīgumu un ikvienu projekta plānu, iepriekš par to rakstiski informējot otru Pusi. Šāda izbeigšana stājas spēkā sešus mēnešus pēc attiecīgā paziņojuma saņemšanas dienas, neierobežojot tiesības, ko jebkura Puse saskaņā ar šo nolīgumu vai projekta plānu ieguvusi līdz nolīguma izbeigšanas dienai.

      Braziljā, 2009. gada 27. novembrī, divos eksemplāros angļu, bulgāru, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu un zviedru valodā, un visi teksti ir vienlīdz autentiski.

            Eiropas Atomenerģijas kopienas vārdā

         JOÃO JOSÉ SOARES PACHECO

            Brazīlijas Federatīvās Republikas valdības vārdā

         MARCOS NOGUEIRA MARTINS

   PIELIKUMS

      INTELEKTUĀLĀ ĪPAŠUMA TIESĪBAS

   Tiesības uz intelektuālo īpašumu, kas radīts vai nodrošināts saskaņā ar šo nolīgumu, tiek piešķirtas šādi:
   I.   Piemērošana

   Šo pielikumu piemēro visu veidu sadarbībai, ko veic saskaņā ar šo nolīgumu, izņemot gadījumus, par kuriem īpaši vienojas citādi.
   II.   Īpašumtiesības, tiesību piešķiršana un īstenošana

               A.

               Šā nolīguma nolūkā termins “intelektuālais īpašums” lietots nozīmē, kas paredzēta 2. pantā 1967. gada 14. jūlijā Stokholmā parakstītajā Konvencijā, ar ko dibināta Pasaules Intelektuālā īpašuma organizācija.

               B.

               Šis pielikums attiecas uz tiesību, procentu un autoratlīdzības piešķiršanu Pusēm vai to iestādēm, kuras veic īstenošanu un kuras norīkotas saskaņā ar 5. pantu. Katra Puse nodrošina, ka otra Puse var iegūt tiesības uz intelektuālo īpašumu, kas tai vai tās iestādēm, kuras veic īstenošanu un kuras norīkotas saskaņā ar 5. pantu, piešķirts saskaņā ar šo pielikumu. Šis pielikums negroza vai neierobežo šādu tiesību, procentu un autoratlīdzības sadalījumu starp Pusi un tās valstspiederīgajiem, ko nosaka saskaņā ar Puses tiesību aktiem un praksi.

               C.

               Šā nolīguma izbeigšana vai termiņa beigas neietekmē tiesības vai pienākumus, kas rodas saistībā ar šo pielikumu.

               D.

                           1.

                           Ja Puses vai to iestādes, kuras veic īstenošanu un kuras norīkotas saskaņā ar 5. pantu, veic sadarbību, tad intelektuālo īpašumu, kas radīts kopīgā pētniecībā, t. i., abu Pušu atbalstītā pētniecībā, ietver tehnoloģiju pārvaldības plānā (TPP) atbilstīgi šādiem principiem:

                                       a)

                                       Puses vai to iestādes, kuras veic īstenošanu un kuras norīkotas saskaņā ar 5. pantu, savlaicīgi viena otru informē par intelektuālā īpašuma tiesībām, kas rodas saskaņā ar šo nolīgumu;

                                       b)

                                       ja nepastāv citāda vienošanās, tad tiesības, procentus un autoratlīdzību attiecībā uz intelektuālo īpašumu, kas radīts kopīgas pētniecības gaitā, bez teritoriāliem ierobežojumiem var izmantot abas Puses vai to iestādes, kuras veic īstenošanu un kuras norīkotas saskaņā ar 5. pantu;

                                       c)

                                       katra Puse vai tās iestāde, kura veic īstenošanu un kura norīkota saskaņā ar 5. pantu, savlaicīgi cenšas aizsargāt intelektuālo īpašumu, attiecībā uz kuru tā ieguvusi tiesības un procentus atbilstīgi TPP;

                                       d)

                                       katrai Pusei vai tās iestādei, kura veic īstenošanu un kura norīkota saskaņā ar 5. pantu, ir neekskluzīva, neatsaucama bezmaksas licence izmantot saskaņā ar šo nolīgumu radīto intelektuālo īpašumu tikai pētniecības nolūkiem saskaņā ar attiecīgajiem Pušu spēkā esošajiem tiesību aktiem;

                                       e)

                                       viespētnieki, kas piedalījušies intelektuālā īpašuma radīšanā, saņem intelektuālā īpašuma tiesības un autoratlīdzības daļas, ko uzņēmējas iestādes nopelnījušas, atļaujot izmantot intelektuālo īpašumu atbilstīgi savai politikai. Katra Puse piešķir viespētniekiem tikpat labvēlīgu režīmu, kādu tā piešķir saviem valstspiederīgajiem attiecībā uz minēto intelektuālā īpašuma tiesību un autoratlīdzības daļu piešķiršanu. Turklāt katrs viespētnieks, kas atzīts par izgudrotāju, ir tiesīgs uz tādu režīmu, kādu piešķir uzņēmējas Puses valstspiederīgajiem attiecībā uz apbalvojumiem, prēmijām, pabalstiem vai citu atlīdzību atbilstoši uzņēmējas iestādes politikai un Pušu spēkā esošajiem tiesību aktiem.

                           2.

                           Veicot sadarbību, izņemot kopīgu pētniecību, uz kuru attiecas II iedaļas D punkta 1. apakšpunkts, katra Puse – ciktāl tas noteikts tās spēkā esošajos normatīvajos aktos – prasa visiem saviem dalībniekiem slēgt īpašas vienošanās, kas attiecas uz kopīgu pētniecības darbību īstenošanu un attiecīgajām dalībnieku tiesībām un pienākumiem. Attiecībā uz intelektuālo īpašumu vienošanās, inter alia, parasti ietver arī īpašumtiesības, aizsardzību, lietotāju tiesības pētniecības nolūkā, izmantošanu un izplatīšanu, tostarp vienošanās par kopīgu publicēšanu, viespētnieku tiesības un pienākumus un domstarpību risināšanas procedūras. Šīs vienošanās var attiekties arī uz citiem jautājumiem, kā piekļuve jaunajai un iepriekš uzkrātajai informācijai, licencēšana un nodevums.

               E.

               Saglabājot konkurenci jomās, uz kurām attiecas šis nolīgums, katra Puse cenšas nodrošināt, ka saskaņā ar šo nolīgumu un ar to saistītajiem veiktajiem pasākumiem iegūtās tiesības tiek īstenotas tā, lai īpaši veicinātu: i) informācijas, kas radīta vai citādi kļuvusi pieejama saskaņā ar šo nolīgumu, izmantošanu un izplatīšanu, ciktāl tas atbilst šā nolīguma nosacījumiem, šā pielikuma IV iedaļas noteikumiem un citiem noteikumiem, kas var būt spēkā saskaņā ar Puses tiesību aktiem, kuri reglamentē režīmu sensitīvas vai konfidenciālas informācijas gadījumos kodoljomā; un ii) starptautisku standartu pieņemšanu un īstenošanu.

         III.   Autortiesību darbi

   Saskaņā ar šā nolīguma noteikumiem Pusēm vai to iestādēm, kuras veic īstenošanu un kuras norīkotas saskaņā ar 5. pantu, piederošajām autortiesībām tiek piemērots režīms, kas atbilst Nolīgumam par intelektuālā īpašuma tiesību tirdzniecības aspektiem, ko pārrauga Pasaules Tirdzniecības organizācija.
   IV.   Zinātniski literārie darbi

   Saskaņā ar V iedaļā noteikto režīmu attiecībā uz nepubliskotu informāciju piemēro turpmāk izklāstītās procedūras.

               A.

               Katrai Pusei vai tās iestādei, kura veic īstenošanu un kura norīkota saskaņā ar 5. pantu, ir tiesības uz neekskluzīvu, neatsaucamu bezmaksas licenci visās valstīs tulkot, reproducēt un publiski izplatīt informāciju, kas ietverta zinātniskos un tehniskos žurnālos, rakstos, ziņojumos, grāmatās vai citos informācijas nesējos un kas tieši radīta Pušu vai to vārdā veiktā kopīgā pētniecībā saskaņā ar šo nolīgumu.

               B.

               Visos autortiesību darbos, kas sagatavoti saskaņā ar šo noteikumu, tiek ievērotas autora nemantiskās tiesības atbilstīgi Bernes konvencijas 6.bis pantam. Tajos ir arī skaidri norādīta pateicība par Pušu sadarbības atbalstu.

         V.   Nepubliskota informācija

   A.   Dokumentāra nepubliskota informācija

               1.

               Katra Puse iespējami agrāk identificē informāciju, kuru tā nevēlas publiskot saistībā ar šo nolīgumu, inter alia ņemot vērā šādus kritērijus:

                           a)

                           informācija ir slepena tādā nozīmē, ka tā ne kā kopums, ne kā sastāvdaļu precīza konfigurācija vai apvienojums nav vispārīgi zināma vai viegli pieejama ar likumīgiem līdzekļiem;

                           b)

                           informācijai ir faktiska vai potenciāla tirgus vērtība tās slepenības dēļ; un

                           c)

                           lai saglabātu informācijas slepenību, persona, kas likumīgi kontrolē šādu informāciju, atbilstīgi apstākļiem veikusi pamatotus pasākumus. Atsevišķos gadījumos Puses var vienoties, ka, ja nav norādīts citādi, nevar publiskot daļu informācijas vai visu informāciju, kas sniegta, apmainīta vai radīta kopīgas pētniecības gaitā saskaņā ar šo nolīgumu.

               2.

               Katra Puse nodrošina, lai otra Puse saskaņā ar šo nolīgumu varētu viegli atpazīt nepubliskotu informāciju un tās attiecīgi privileģēto raksturu, piemēram, nodrošinot tai atbilstīgu marķējumu vai ierobežojošu uzrakstu. Tas attiecas arī uz šādas informācijas reproducēšanu gan kopumā, gan daļēji. Puse vai dalībnieks, kas saņem nepubliskotu informāciju saskaņā ar šo nolīgumu, respektē tās privileģēto raksturu. Šie ierobežojumi beidzas automātiski, ja īpašnieks publisko informāciju bez ierobežojumiem.

               3.

               Nepubliskotu informāciju, ko paziņo saskaņā ar šo nolīgumu, uzņēmēja Puse var izplatīt personām, kas ir tās darbinieki, tostarp līgumslēdzējiem un citiem attiecīgiem departamentiem, kas pilnvaroti īpašam kopīgas pētniecības nolūkam, pamatojoties uz nepieciešamību zināt šādu informāciju un nodrošinot, ka šādi izplatīta nepubliskota informācija ir aizsargāta saskaņā ar šo pielikumu un ciktāl tas paredzēts katras Puses normatīvajos aktos, un nodrošinot, kā jau minēts iepriekš, ka tā ir viegli atpazīstama kā nepubliskota informācija.

         B.   Nedokumentāra nepubliskota informācija
   Attiecībā uz nedokumentāru nepubliskotu vai citādi konfidenciālu vai privileģētu informāciju, ko sniedz semināros un citās tikšanās reizēs, kuras organizē saskaņā ar šo nolīgumu, vai informāciju, kas rodas darbinieku piesaistes, iekārtu izmantošanas vai kopīgu projektu dēļ, Puses vai to norādītās personas piemēro šajā nolīgumā noteiktos dokumentāras informācijas režīma principus, tomēr nodrošinot, ka šādas nepubliskotas vai citādi konfidenciālas vai privileģētas informācijas saņēmējs ne vēlāk kā informācijas paziņošanas laikā tiek rakstiski informēts par paziņotās informācijas konfidenciālo raksturu.
   C.   Pārraudzība
   Katra Puse cenšas nodrošināt, ka nepubliskota informācija, ko tā saņēmusi saskaņā ar šo nolīgumu, tiek kontrolēta atbilstīgi šim nolīgumam. Ja kādai Pusei kļūst zināms vai ir pamatoti paredzams, ka tā nespēs ievērot A un B punktā minētos noteikumus par neizplatīšanu, tā nekavējoties informē otru Pusi. Pēc tam Puses apspriežas un definē piemērotāku darbības gaitu.
   VI.   Domstarpību risināšana un jauni vai neparedzēti intelektuālā īpašuma veidi

               A.

               Pušu domstarpības attiecībā uz intelektuālo īpašumu risina saskaņā ar šā nolīguma 10. panta 3. punktu. Tomēr, savstarpēji vienojoties, Puses šādas domstarpības var iesniegt starptautiskai šķīrējtiesai, lai tā saskaņā ar piemērojamiem starptautisko tiesību noteikumiem pieņemtu saistošu šķīrējtiesas lēmumu. Ja nevienojas par citādu kārtību, tad noteicošie ir UNCITRAL arbitrāžas noteikumi.

               B.

               Ja kāda Puse secina, ka saskaņā ar šo nolīgumu veiktās sadarbības rezultātā var tikt radīts jauna veida intelektuālais īpašums, kas nav ietverts TPP vai dokumentā par vienošanos starp norīkotajām īstenošanas aģentūrām, vai ja rodas citas neparedzētas grūtības, Puses uzsāk tūlītēju diskusiju, lai nodrošinātu, ka attiecīgais intelektuālais īpašums tiek atbilstīgi aizsargāts, izmantots un izplatīts to attiecīgajās teritorijās saskaņā ar attiecīgās Puses tiesību aktiem.


title: Padomes Lēmums (1998. gads 18. jūnijs) par Nolīgumu starp Eiropas Kopienu, Eiropas Kosmosa aģentūru un Eiropas Aeronavigācijas drošības organizāciju par Eiropas ieguldījumu globālās navigācijas pavadoņu sistēmas (GNSS) attīstībā

text:
Avis juridique important

|

31998D0434

Official Journal L 194 , 10/07/1998 P. 0015 - 0015

KOMISIJAS REGULA (EK) Nr. 443/98(1998. gada 25. februāris)par samaksu par konkrētiem rīsu daudzumiem, ko Grieķijas intervences aģentūra pārņēma 1996./97. tirdzniecības gadāEIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1995. gada 22. decembra Regulu (EK) Nr. 3072/95 par rīsu tirgus kopīgo organizāciju 1, kurā jaunākie grozījumi izdarīti ar Regulu (EK) Nr. 192/98 2, un jo īpaši tās 8.b pantu,tā kā 6. panta 2. punkts 1996. gada 30. jūlija Regulā (EK) Nr. 1528/96, ar ko nosaka kārtību, kādā intervences aģentūras pārņem nelobītus rīsus, kā arī paredz koriģējošos daudzumus, piemērojamos cenu paaugstinājumus un samazinājumus 3, paredz, ka intervences aģentūra nelobītus rīsus drīkst pārņemt to atrašanās vietā, nevis tirdzniecības centrā, ko norāda pārdevējs;tā kā saskaņā ar šo noteikumu nelobītus rīsus Grieķijā pārņēma un glabāja pārdevēja noliktavās; tā kā daudzos gadījumos minētās preces pirms pārņemšanas tika glabātas vairākus mēnešus; tā kā saprātīgas pārvaldes nolūkā pirms tiek veikta galīgā samaksa par pārņemtajiem apjomiem, ir pamats pārbaudīt attiecīgos apjomus, veicot tilpuma mērīšanu; tā kā dabiskās sablīvēšanās dēļ, pamatojoties uz gūto pieredzi, ir pieļaujama 6 % starpība starp svēršanā noteikto svaru un šādā pārbaudē iegūto rezultātu;tā kā tāpēc samaksa būtu jāveic, ņemot vērā iepriekšminētajā pārbaudē iegūtos rezultātus, pieskaitot pielaides robežu; tā kā pārdevējam tomēr būtu jādod iespēja prasīt samaksu par sverot noteikto svaru; tā kā šādos gadījumos, ja noteiktais svars, ņemot vērā glabāšanā pieļaujamo procentuālo zudumu, ir zemāks par svaru, kas norādīts intervences aģentūrai iesniegtajā rakstiskajā piedāvājumā, svēršanas izmaksas sedz pārdevējs; tā kā būtu jāpieņem papildu tehniskie pasākumi;tā kā šajā regulā paredzētie pasākumi ir saskaņā ar Labības pārvaldības komitejas atzinumu,IR PIEŅĒMUSI ŠO REGULU.1. pantsGrieķijas intervences aģentūra maksā par rīsiem, ko tā saskaņā ar Regulas (EK) Nr.1528/96 6. panta 2. punktu laikā no 1997. gada 1. aprīļa līdz 30. septembrim un saskaņā ar šajā regulā noteiktajiem nosacījumiem, pārņēma pārdevēja noliktavā.Pirms tiek veikti jebkādi maksājumi, minētā aģentūra ar tilpuma mērīšanas metodi pārbauda daudzumus, par kuriem pārdevējs saskaņā ar Regulas (EK) Nr. 1528/96 4. pantu iesniedza rakstisku piedāvājumu.2. pants1. Samaksu veic par daudzumu, kas norādīts 1. pantā minētajā rakstiskajā piedāvājumā un reģistrēts glabātāja krājumu uzskaitē, ar nosacījumu, ka tas nepārsniedz vairāk kā 6 % daudzumu, kas iegūts, mērot tilpumu.2. Ja piedāvājumā norādītais un glabātāja krājumu uzskaitē reģistrētais daudzums tilpuma mērīšanā iegūto daudzumu pārsniedz par vairāk nekā 6 %, samaksu veic par tilpuma mērīšanā noteikto, pieskaitot 6 %.3. Tomēr pēc pārdevēja lūguma samaksu veic par daudzumu, ko intervences aģentūra nosaka sverot.Ja sverot noteiktais svars, atņemot Regulas (EEK) Nr. 147/91 2. pantā paredzēto, glabājot pieļaujamo dabisko procentuālo zudumu, ir zemāks par svaru, kas ir norādīts 1. pantā minētajā rakstiskajā piedāvājumā, svēršanas izmaksas sedz pārdevējs. Ja šādi noteiktais svars atbilst rakstiskajā piedāvājumā norādītajam svaram, kas ir samazināts par minētajiem procentiem, svēršanas izdevumus sedz intervences aģentūra.3. pantsGlabātājs intervences aģentūrai atlīdzina preces vērību un sedz visas izmaksas, kas rodas, preci ievedot noliktavā, izvedot no tās un glabājot, kā arī atlīdzina par iztrūkumu daudzumos, ko nopirkusi intervences aģentūra, un ko atklāj, preci sverot.Šo pantu nepiemēro, ja piemēro 2. panta 3. punktu.4. pantsŠī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.Šī regula uzliek saistības kopumā un ir tieši piemērojama visās dalībvalstīs.Briselē, 1998. gada 25. februārīKomisijas vārdā  Komisijas loceklis Franz FISCHLER1 OV L 329, 30.12.1995., 18. lpp.2 OV L 20, 27.1.1998., 16. lpp.3 OV L 190, 31.7.1996., 25. lpp.


title: Padomes Lēmums 2014/73/KĀDP ( 2014. gada 10. februāris ) par Eiropas Savienības militāro operāciju Centrālāfrikas Republikā ( EUFOR RCA )

text:
               11.2.2014

               LV

               Eiropas Savienības Oficiālais Vēstnesis

               L 40/59

         PADOMES LĒMUMS 2014/73/KĀDP
   (2014. gada 10. februāris)
   par Eiropas Savienības militāro operāciju Centrālāfrikas Republikā (EUFOR RCA)
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 42. panta 4. punktu un 43. panta 2. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Apvienoto Nāciju Organizācijas Drošības padome (ANO DP) savā 2013. gada 5. decembrī pieņemtajā Rezolūcijā 2127 (2013) par situāciju Centrālāfrikas Republikā (CAR) pauda nopietnas bažas par to, ka drošības situācija turpina pasliktināties un ka notiek daudzkārtēji un aizvien biežāki starptautisko humanitāro tiesību un cilvēktiesību pārkāpumi CAR. Tā arī deva atļauju uz divpadsmit mēnešiem CAR izvērst Āfrikas dalībnieku vadītu starptautisku atbalsta misiju (AFISM-CAR) un atļāva CAR uz laiku dislocēt Francijas spēkus, lai tie veiktu visus pasākumus, kas nepieciešami AFISM-CAR pilnvaru veikšanas atbalstam.

               (2)

               Pēc Padomes 2013. gada 21. oktobra secinājumiem un 2013. gada 16. decembra secinājumiem Eiropadome savos 2013. gada 20. decembra secinājumos pauda bažas par aizvien pieaugošo krīzi CAR un tās smagajām sekām attiecībā uz humānajām tiesībām un cilvēktiesībām. Tā pauda gandarījumu par Francijas militāro iejaukšanos, lai palīdzētu Āfrikas spēkiem atjaunot drošību, kā arī izteica atzinību par Āfrikas partneru nemainīgo apņēmību stabilizēt situāciju. Saistībā ar visaptverošu pieeju tā apstiprināja Savienības gatavību izskatīt, kā tiek izmantoti atbilstīgi instrumenti, lai dotu ieguldījumu notiekošajos centienos ar mērķi stabilizēt valsti, tostarp saistībā ar kopējo drošības un aizsardzības politiku (KDAP) tās abos aspektos – militārajā un civilajā. Tā aicināja Augsto pārstāvi ārlietās un drošības politikas jautājumos (AP) Padomes 2014. gada janvāra sanāksmē iesniegt lēmuma priekšlikumu šajā sakarā.

               (3)

               2014. gada 20. janvārī Padome apstiprināja krīzes pārvarēšanas koncepciju KDAP militārai pārejas laika nodrošinājuma operācijai CAR (turpmāk “EUFOR RCA”), ievērojot rezolūciju, ko ANO DP pieņēmusi saskaņā ar ANO Statūtu VII nodaļu. Padome uzsvēra, ka ir svarīgi cieši sadarboties ar tās partneriem, jo īpaši ANO, Āfrikas Savienību (ĀS), CAR iestādēm un Francijas operāciju Sangaris.

               (4)

               ANO DP 2014. gada 28. janvārī pieņēma Rezolūciju 2134 (2014), ar ko atļauj izveidot ES operāciju EUFOR RCA.

               (5)

               2014. gada 23. janvārī Centrālāfrikas valstu ekonomikas kopienas ģenerālsekretariāts (ECCAS) pauda gandarījumu par ES operāciju, CAR.

               (6)

               2014. gada 24. janvārī vēstulē, kas adresēta AP, CAR pagaidu prezidents pauda gandarījumu par ES operāciju, kuru atļāva izveidot ar ANO DP Rezolūciju 2134(2014).

               (7)

                  EUFOR RCA būtu jāattīsta cik ātri vien iespējams līdz pilnīgai darbības spējai (FOC), lai dotu ieguldījumu situācijas stabilizēšanā. Uzdevumi, attiecībā uz ko piešķirtas pilnvaras, tai būtu jāveic, ņemot vērā, ka sešu mēnešu laikā no FOC sasniegšanas tie būs jānodod AFISM-CAR.

               (8)

               Saskaņā ar Līguma par Eiropas Savienību (LES) 38. pantu Politikas un drošības komitejai (PDK) Padomes un AP pakļautībā jāveic krīzes pārvarēšanas operācijas politiskā kontrole, jānodrošina tai stratēģiskā vadība un šai sakarā jāpieņem attiecīgie lēmumi.

               (9)

               Ir jārisina sarunas un jānoslēdz starptautiski nolīgumi par Savienības vienību un to personāla statusu un par trešo valstu dalību Savienības operācijās.

               (10)

               Saskaņā ar LES 41. panta 2. punktu un saskaņā ar Padomes Lēmumu 2011/871/KĀDP (1) darbības izdevumi, kas izriet no šā lēmuma, kurš skar militārus vai aizsardzības aspektus, ir jāsedz dalībvalstīm.

               (11)

               Saskaņā ar 5. pantu Protokolā par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un ieviešanā. Tādēļ Dānija nepiedalās šā lēmuma pieņemšanā, un Dānijai tas nav saistošs un nav jāpiemēro, un tā nepiedalās šīs operācijas finansēšanā,

         IR PIEŅĒMUSI ŠO LĒMUMU.
   1. pants
   Misija
   1.   Savienība saskaņā ar pilnvarām, kas izklāstītas Apvienoto Nāciju Organizācijas Drošības padomes Rezolūcijā (ANO DPR) 2134 (2014), lai sniegtu ieguldījumu drošas vides nodrošināšanā, īsteno militāru pārejas laika nodrošinājuma operāciju CAR, četros līdz sešos mēnešos, kad sasniegta pilnīga darbības spēja, nododot to Āfrikas dalībnieku vadītai starptautiskai atbalsta misijai (AFISM-CAR), - un koncentrē darbības Bangi.
   2.   EUFOR RCA darbojas saskaņā ar politiskiem, stratēģiskiem un politiski militāriem mērķiem, kas izklāstīti Padomes 2014. gada 20. janvārī apstiprinātajā krīzes pārvarēšanas koncepcijā.
   2. pants
   ES operācijas komandiera iecelšana
   Ģenerālmajoru Philippe Pontiès ar šo ieceļ par ES operācijas komandieri EUFOR RCA.
   3. pants
   ES operācijas štāba vietas noteikšana

      EUFOR RCA operācijas štābs atrodas Larisā, Grieķijā.
   4. pants
   Operācijas plānošana un sākšana
   1.   Spēka lietošanas noteikumus, kas nepieciešami EUFOR RCA sagatavošanas posmā, apstiprina Padome cik drīz vien iespējams pēc šā lēmuma pieņemšanas.
   2.   Lēmumu par EUFOR RCA sākšanu pieņem Padome pēc tam, kad ir apstiprināts operācijas plāns un spēka lietošanas noteikumi, kas nepieciešami pilnvaru īstenošanai.
   5. pants
   Politiskā kontrole un stratēģiskā vadība
   1.   Darbojoties Padomes un AP pakļautībā, PDK veic EUFOR RCA politisko kontroli un stratēģisko vadību. Ar šo Padome pilnvaro PDK pieņemt attiecīgos lēmumus saskaņā ar LES 38. pantu. Šis pilnvarojums ietver tiesības grozīt plānošanas dokumentus, tostarp operācijas plānu, komandķēdi un spēka lietošanas noteikumus. Tas ietver arī tiesības pieņemt lēmumus par ES operācijas komandiera un ES spēku komandiera iecelšanu. Padome saglabā pilnvaras pieņemt lēmumus par ES militārās operācijas mērķiem un izbeigšanu.
   2.   PDK regulāri sniedz ziņojumus Padomei.
   3.   ES Militārās komitejas (ESMK) priekšsēdētājs regulāri ziņo PDK par EUFOR RCA norisi. Vajadzības gadījumā PDK var uzaicināt ES operācijas komandieri vai ES spēku komandieri uz savām sanāksmēm.
   4.   PDK novērtē EUFOR RCA sasniegumus trīs mēnešus pēc operācijas sākšanas, pamatojoties uz rakstisku ziņojumu.
   6. pants
   Militārā vadība
   1.   ESMK uzrauga EUFOR RCA pareizu norisi, par ko atbild ES operācijas komandieris.
   2.   ES operācijas komandieris regulāri ziņo ESMK. ESMK vajadzības gadījumā var uzaicināt ES operācijas komandieri vai ES spēku komandieri uz savām sanāksmēm.
   3.   ESMK priekšsēdētājs darbojas kā galvenais kontaktpunkts sakariem ar ES operācijas komandieri.
   7. pants
   Savienības reakcijas un koordinācijas saskaņotība
   1.   AP nodrošina šā lēmuma īstenošanu un tās saskaņotību ar Savienības ārējo darbību kopumā, tostarp ar Savienības attīstības programmām un humāno palīdzību.
   2.   Neskarot komandķēdi, ES operācijas komandieris saņem vietējas politiskas norādes no ES delegācijas Bangi vadītāja.
   3.   AP, kam palīdz Eiropas Ārējās darbības dienests (EĀDD), darbojas kā galvenais kontaktpunkts sakariem ar Apvienoto Nāciju Organizāciju, CAR iestādēm un kaimiņvalstīm, ĀS, ECCS, kā arī ar citiem attiecīgiem starptautiskiem un divpusējiem dalībniekiem.
   4.   Kārtību koordinācijai starp ES operācijas komandieri, Savienības dalībniekiem un galvenajiem vietējiem stratēģiskajiem partneriem, kas saistīti ar operāciju, nosaka operācijas plāna dokumentā.
   8. pants
   Trešo valstu dalība
   1.   Neskarot Savienības lēmumu pieņemšanas autonomiju vai tās vienoto iestāžu sistēmu, kā arī saskaņā ar attiecīgajām Eiropadomes pamatnostādnēm operācijā var aicināt piedalīties trešās valstis.
   2.   Ar šo Padome pilnvaro PDK aicināt trešās valstis sniegt palīdzību un pēc ES operācijas komandiera un ESMK ieteikuma pieņemt attiecīgos lēmumus par piedāvātās palīdzības pieņemšanu.
   3.   Sīki izstrādātu kārtību trešo valstu dalībai paredz nolīgumos, ko slēdz saskaņā ar LES 37. pantu un atbilstīgi Līguma par Eiropas Savienības darbību (LESD) 218. pantā paredzētajai procedūrai. Ja Savienība un kāda trešā valsts ir noslēgušas nolīgumu, kurā paredz sistēmu attiecīgās trešās valsts dalībai Savienības krīzes pārvarēšanas misijās, minētā nolīguma noteikumus piemēro saistībā ar EUFOR RCA.
   4.   Trešām valstīm, kas sniedz būtisku militāro palīdzību EUFOR RCA, ir tādas pašas tiesības un pienākumi attiecībā uz operācijas ikdienas vadību kā dalībvalstīm, kuras piedalās operācijā.
   5.   Ar šo Padome pilnvaro PDK pieņemt attiecīgus lēmumus par Palīdzības sniedzēju komitejas izveidi gadījumā, ja trešās valstis sniedz būtisku militāro palīdzību.
   9. pants
   Savienības vadītā personāla statuss
   Savienības vadīto vienību un to personāla statuss, tostarp privilēģijas, imunitāte un citas garantijas, kas nepieciešamas to misijas īstenošanai un netraucētai darbībai, paredz nolīgumā, ko noslēdz saskaņā ar LES 37. pantu un atbilstīgi LESD 218. pantā paredzētajai procedūrai.
   10. pants
   Finanšu noteikumi
   1.   ES militārās operācijas kopējās izmaksas pārvalda saskaņā ar Lēmumu 2011/871/KĀDP.
   2.   Finanšu atsauces summa EUFOR RCA kopējo izmaksu segšanai ir EUR 25,9 miljoni. Lēmuma 2011/871/KĀDP 25. panta 1. punktā minētā finanšu atsauces summas procentuālā daļa ir 50 %.
   11. pants
   Informācijas izpaušana
   1.   AP ir pilnvarots saskaņā ar Padomes Lēmumu 2013/488/ES (2) attiecīgos gadījumos un saskaņā ar EUFOR RCA vajadzībām nodot ar šo lēmumu saistītajām trešām valstīm minētās operācijas vajadzībām sagatavotu ES klasificētu informāciju šādi:

               a)

               līdz līmenim, kāds paredzēts piemērojamajos informācijas drošības nolīgumos, kas noslēgti starp Savienību un attiecīgo trešo valsti; vai

               b)

               citos gadījumos ar klasifikācijas pakāpi līdz “CONFIDENTIEL UE/EU CONFIDENTIAL”.

         2.   AP ir arī pilnvarots saskaņā ar Lēmumu 2013/488/ES atbilstīgi EUFOR RCA operatīvajām vajadzībām nodot ANO un ĀS operācijas EUFOR RCA vajadzībām sagatavotu ES klasificētu informāciju ar klasifikācijas pakāpi līdz “RESTREINT UE/ EU RESTRICTED”. Šajā nolūkā sagatavo vienošanos starp AP un kompetentajām ANO iestādēm un ĀS.
   3.   Konkrētu un steidzamu operatīvu vajadzību gadījumā AP ir arī pilnvarots saskaņā ar Lēmumu 2013/488/ES nodot uzņēmējvalstij operācijas vajadzībām sagatavotu ES klasificētu informāciju ar klasifikācijas pakāpi līdz “RESTREINT UE/EU RESTRICTED”. Minētajā nolūkā sagatavo vienošanos starp AP un kompetentajām uzņēmējvalsts iestādēm.
   4.   AP ir pilnvarots nodot ar šo lēmumu saistītajām trešām valstīm jebkādus ES neklasificētus dokumentus, kuri saistīti ar Padomes apspriedēm attiecībā uz operāciju un uz kuriem saskaņā ar Padomes reglamenta (3) 6. panta 1. punktu attiecas pienākums ievērot dienesta noslēpumu.
   5.   Šādas pilnvaras, kā arī pilnvaras noslēgt šajā pantā minētās vienošanās AP saskaņā ar Lēmuma 2013/488/ES VI pielikuma VII sadaļu var deleģēt EĀDD ierēdņiem, ES operācijas komandierim vai ES spēku komandierim.
   12. pants
   Stāšanās spēkā un darbības beigas
   1.   Šis lēmums stājas spēkā tā pieņemšanas dienā.
   2.   EUFOR RCA darbība beidzas ne vēlāk kā sešus mēnešus pēc tam, kad ir izveidotas pilnīgas operatīvās spējas.
   3.   Saskaņā ar apstiprinātajiem EUFOR RCA izbeigšanas plāniem un neskarot Lēmumā 2011/871/KĀDP paredzēto EUFOR RCA revīzijas un pārskatu iesniegšanas kārtību, šis lēmums tiek atcelts dienā, kad tiek slēgts ES operācijas štābs.

      Briselē, 2014. gada 10. februārī

            Padomes vārdā –

            priekšsēdētāja

         C. ASHTON

      (1)  Padomes Lēmums 2011/871/KĀDP (2011. gada 19. decembris), ar ko izveido mehānismu tādu Eiropas Savienības operāciju kopējo izmaksu finansēšanas pārvaldībai, kuras skar militārus vai aizsardzības aspektus (Athena) (OV L 343, 23.12.2011., 35. lpp.).

      (2)  Padomes Lēmums 2013/488/ES (2013. gada 23. septembris) par drošības noteikumiem ES klasificētas informācijas aizsardzībai (OV L 274, 15.10.2013., 1. lpp.).

      (3)  Padomes Lēmums 2009/937/ES (2009. gada 1. decembris), ar ko pieņem Padomes reglamentu (OV L 325, 11.12.2009., 35. lpp.).


title: 2008/301/EK: Padomes Lēmums ( 2008. gada 7. aprīlis ), ar ko ieceļ Reģionu komitejas locekļa aizstājēju no Rumānijas

text:
               15.4.2008

               LV

               Eiropas Savienības Oficiālais Vēstnesis

               L 105/4

      PADOMES LĒMUMS

   (2008. gada 7. aprīlis),
   ar ko ieceļ Reģionu komitejas locekļa aizstājēju no Rumānijas
   (2008/301/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 263. pantu,
   ņemot vērā Rumānijas valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK (1), ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un to aizstājējus,

               (2)

               Pēc FILIP kunga atkāpšanās no amata ir atbrīvojusies viena Reģionu komitejas locekļa aizstājēja vieta,

         IR NOLĒMUSI ŠĀDI.
   1. pants
   Ar šo Mihai Dan GROZA kungu, Oradea pašvaldības vietējo padomnieku un ad-interim mēru, ieceļ Reģionu komitejas locekļa aizstājēja amatā uz atlikušo amata pilnvaru laiku līdz 2010. gada 25. janvārim.
   2. pants
   Šis lēmums stājas spēkā tā pieņemšanas dienā.

      Luksemburgā, 2008. gada 7. aprīlī

            Padomes vārdā —

            priekšsēdētājs

         R. ŽERJAV

      (1)  OV L 56, 25.2.2006., 75. lpp.


title: 2009/236/EK: Eiropas Parlamenta Lēmums ( 2008. gada 22. aprīlis ) par sestā, septītā, astotā un devītā Eiropas Attīstības fonda pārskatu slēgšanu attiecībā uz 2006. finanšu gadu

text:
               31.3.2009

               LV

               Eiropas Savienības Oficiālais Vēstnesis

               L 88/260

      EIROPAS PARLAMENTA LĒMUMS

   (2008. gada 22. aprīlis)
   par sestā, septītā, astotā un devītā Eiropas Attīstības fonda pārskatu slēgšanu attiecībā uz 2006. finanšu gadu
   (2009/236/EK)
   EIROPAS PARLAMENTS,
   ņemot vērā Komisijas ziņojumu par paveikto darbu attiecībā uz lēmumiem par 2005. gada budžeta izpildes apstiprinājumu (COM(2007) 538 ar pielikumu SEC(2007) 1185),
   ņemot vērā sestā, septītā, astotā un devītā Eiropas Attīstības fonda finanšu pārskatus un ieņēmumu un izdevumu pārskatus par 2006. finanšu gadu (COM(2007) 458 – C6-0118/2007) (1),
   ņemot vērā ziņojumu par sestā, septītā, astotā un devītā Eiropas Attīstības fonda finanšu pārvaldību 2006. gadā (COM(2007) 240),
   ņemot vērā Revīzijas palātas 2006. finanšu gada pārskatu par darbībām, ko finansē no sestā, septītā, astotā un devītā Eiropas Attīstības fonda, kopā ar Komisijas atbildēm (2),
   ņemot vērā deklarāciju par pārskatu ticamību un pakārtoto darījumu likumību un pareizību (3), ko Revīzijas palāta ir sniegusi saskaņā ar EK līguma 248. pantu,
   ņemot vērā Padomes 2008. gada 12. februāra ieteikumus (16744/2007 – C6-0078/2008, 16745/2007 – C6-0079/2008, 16746/2007 – C6-0080/2008, 16748/2007 – C6-0081/2008),
   ņemot vērā Partnerattiecību nolīgumu, ko Āfrikas, Karību jūras reģiona un Klusā okeāna valstis, no vienas puses, un Eiropas Kopiena un tās dalībvalstis, no otras puses, 2000. gada 23. jūnijā parakstīja Kotonū (4) un pārskatīja ar 2005. gada 25. jūnijā Luksemburgā parakstīto nolīgumu (5),
   ņemot vērā Padomes 2001. gada 27. novembra Lēmumu 2001/822/EK par aizjūras zemju un teritoriju asociāciju ar Eiropas Kopienu (6), kas grozīts ar Padomes 2007. gada 19. marta Lēmumu 2007/249/EK (7),
   ņemot vērā 33. pantu 1995. gada 20. decembra Iekšējā nolīgumā, kuru dalībvalstu valdību pārstāvji Padomes sanāksmē noslēdza par Kopienas atbalsta, ko piešķir saskaņā ar Ceturtās ĀKK un EK konvencijas Otro finanšu protokolu, finansēšanu un pārvaldību (8),
   ņemot vērā 32. pantu 2000. gada 18. septembra Iekšējā nolīgumā, kuru dalībvalstu valdību pārstāvji Padomes sanāksmē noslēdza par Kopienas atbalsta finansēšanu un pārvaldību saskaņā ar Finanšu protokolu, kas pievienots Āfrikas, Karību jūras reģiona un Klusā okeāna valstu un Eiropas Kopienas un tās dalībvalstu 2000. gada 23. jūnijā Kotonū (Beninā) noslēgtajam Partnerattiecību nolīgumam, un par finansiālas palīdzības piešķiršanu aizjūras zemēm un teritorijām, uz kurām attiecas EK līguma ceturtā daļa (9),
   ņemot vērā EK līguma 276. pantu,
   ņemot vērā 74. pantu 1998. gada 16. jūnija Finanšu regulā, kas attiecas uz sadarbību attīstības finansēšanas jomā atbilstīgi Ceturtajai ĀKK un EK konvencijai (10),
   ņemot vērā 119. pantu 2003. gada 27. marta Finanšu regulā, ko piemēro devītajam Eiropas Attīstības fondam (11),
   ņemot vērā Reglamenta 70. pantu, 71. panta trešo ievilkumu un V pielikumu,
   ņemot vērā Budžeta kontroles komitejas ziņojumu un Attīstības komitejas atzinumu (A6-0106/2008),

               1.

               pieņem zināšanai sestā, septītā, astotā un devītā Eiropas Attīstības fonda galīgos gada pārskatus, kā tie norādīti Revīzijas palātas gada pārskata 1. tabulā;

               2.

               apstiprina sestā, septītā, astotā un devītā Eiropas Attīstības fonda pārskatu slēgšanu attiecībā uz 2006. finanšu gadu;

               3.

               uzdod priekšsēdētājam nosūtīt šo lēmumu Padomei, Komisijai, Tiesai, Revīzijas palātai un Eiropas Investīciju bankai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Hans-Gert PÖTTERING

            Ģenerālsekretārs

         Harald RØMER

      (1)  OV C 260, 31.10.2007., 1. lpp.

      (2)  OV C 259, 31.10.2007., 1. lpp.

      (3)  OV C 260, 31.10.2007., 258. lpp.

      (4)  OV L 317, 15.12.2000., 3. lpp.

      (5)  OV L 287, 28.10.2005., 4. lpp.

      (6)  OV L 314, 30.11.2001., 1. lpp., un OV L 324, 7.12.2001., 1. lpp.

      (7)  OV L 109, 26.4.2007., 33. lpp.

      (8)  OV L 156, 29.5.1998., 108. lpp.

      (9)  OV L 317, 15.12.2000., 355. lpp.

      (10)  OV L 191, 7.7.1998., 53. lpp.

      (11)  OV L 83, 1.4.2003., 1. lpp.


title: 2009/832/EK: Padomes Lēmums ( 2009. gada 10. novembris ) par procedūru, lai piešķirtu atkāpi no izcelsmes noteikumiem izcelsmes protokolos, kas pievienoti ekonomisko partnerattiecību nolīgumiem ar ĀKK valstīm, un par Lēmuma 2000/399/EK atcelšanu

text:
               13.11.2009

               LV

               Eiropas Savienības Oficiālais Vēstnesis

               L 297/12

      PADOMES LĒMUMS

   (2009. gada 10. novembris)
   par procedūru, lai piešķirtu atkāpi no izcelsmes noteikumiem izcelsmes protokolos, kas pievienoti ekonomisko partnerattiecību nolīgumiem ar ĀKK valstīm, un par Lēmuma 2000/399/EK atcelšanu
   (2009/832/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 133. pantu saistībā ar 300. panta 2. punkta otro daļu un 300. panta 4. punktu,
   ņemot vērā Komisijas priekšlikumu,
   tā kā:

               (1)

               Kotonū 2000. gada 23. jūnijā parakstītā Partnerattiecību nolīguma starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, (1) (“ĀKK–EK partnerattiecību nolīgums”) V pielikums un tā protokoli, tostarp 1. protokols par jēdziena “noteiktas izcelsmes izstrādājumi” definīciju un administratīvās sadarbības metodēm, saskaņā ar minētā nolīguma 37. panta 1. punktu bija spēkā līdz 2007. gada 31. decembrim.

               (2)

               Kā paredzēts ĀKK–EK partnerattiecību nolīguma 37. panta 1. punktā, ar Āfrikas, Karību jūras reģiona un Klusā okeāna valstu grupas (“ĀKK valstis”) reģionālajām grupām tika risinātas sarunas par ekonomisko partnerattiecību nolīgumiem (“EPN”). Kopš 2008. gada 1. janvāra tiek parakstīts arvien vairāk šo EPN.

               (3)

               Ekonomisko partnerattiecību nolīguma starp Cariforum valstīm, no vienas puses, un Eiropas Kopienu un tās dalībvalstīm, no otras puses, (2) – pirmā ar ĀKK valstīm parakstītā EPN – I protokola par jēdziena “noteiktas izcelsmes izstrādājumi” definīciju un administratīvās sadarbības metodēm (“Izcelsmes protokols”) 39. pantā paredzēta procedūra, ko piemēro, piešķirot atkāpes no izcelsmes noteikumiem, ja to pieprasa ĀKK valsts, kas parakstījusi EPN. Kompetentajai komitejai būtu jāpieņem atkāpes. Ir lietderīgi noteikt procedūru, lai komitejā izstrādātu Kopienas nostāju tādā veidā, lai to varētu piemērot arī līdzīgiem noteikumiem, kas paredzēti izcelsmes protokolos, kurus pievieno citiem EPN, ko nākotnē parakstīs ar ĀKK valstīm.

               (4)

               Izcelsmes protokola 39. panta 8. punktā noteikts, ka lēmums būtu jāpieņem pēc iespējas drīz un jebkurā gadījumā ne vēlāk kā 75 darbdienas pēc tam, kad Kopiena ir saņēmusi pieprasījumu. Ja Kopiena šajā laikā neinformē par savu nostāju ĀKK valsti, kas iesniegusi atkāpes pieprasījumu, pieprasījumu uzskata par pieņemtu.

               (5)

               Tāpēc ir jāpieņem procedūra, kas nodrošina to, ka Kopienas nostāju var pieņemt un paziņot EPN parakstītājām ĀKK valstīm pietiekami savlaicīgi, lai nodrošinātu, ka attiecīgo lēmumu var pieņemt pirms minētā termiņa beigām.

               (6)

               Ar Padomes Lēmumu 2000/399/EK (2000. gada 16. jūnijs) par procedūru, kas attiecas uz atkāpēm no izcelsmes noteikumiem, kas izklāstīti ĀKK un EK partnerattiecību nolīguma 1. protokolā (3), tika paredzēts deleģēt Komisijai pilnvaras pieņemt Kopienas kopējo nostāju, ja ĀKK valstis iesniedz pieprasījumu piešķirt atkāpi no izcelsmes noteikumiem, kas paredzēti ĀKK–EK partnerattiecību nolīguma V pielikuma 1. protokolā.

               (7)

               Tagad būtu jāparedz līdzīga pilnvaru deleģēšana Komisijai attiecībā uz pieprasījumu piešķirt atkāpi no izcelsmes noteikumiem, kas paredzēti EPN izcelsmes protokolos.

               (8)

               Tādēļ būtu jāatceļ Lēmums 2000/399/EK,

         IR NOLĒMUSI ŠĀDI.
   1. pants
   Kopienas nostāju attiecībā uz ĀKK valstu, kas parakstījušas ekonomisko partnerattiecību nolīgumus (EPN), pieprasījumu atkāpties no EPN izcelsmes protokolos paredzētajiem izcelsmes noteikumiem pieņem Komisija saskaņā ar šā lēmuma 2. pantā noteikto procedūru.
   2. pants
   1.   Komisijai palīdz Muitas kodeksa komiteja, kas izveidota ar 248.a panta 1. punktu Padomes Regulā (EEK) Nr. 2913/92 (1992. gada 12. oktobris) par Kopienas Muitas kodeksa izveidi (4).
   2.   Komisijas pārstāvis iesniedz Muitas kodeksa komitejai Kopienas nostājas projektu 25 darbdienās no dienas, kad Kopiena saņēmusi pieprasījumu par atkāpi. Muitas kodeksa komiteja atzinumu par projektu sniedz termiņā, ko atkarībā no attiecīgā jautājuma steidzamības nosaka tās priekšsēdētājs. Atzinumu sniedz ar balsu vairākumu, kā Līguma 205. panta 2. punktā noteikts attiecībā uz lēmumiem, kas Padomei jāpieņem pēc Komisijas priekšlikuma. Dalībvalstu pārstāvju balsis vērtē, kā noteikts minētajā pantā. Priekšsēdētājs nebalso.
   3.   Komisija pieņem Kopienas nostāju un nekavējoties nosūta to kompetentajai komitejai, kas izveidota ar attiecīgo EPN. Tomēr, ja Kopienas nostāja nav saskaņā ar Muitas kodeksa komitejas atzinumu, Komisija to nekavējoties iesniedz Padomei. Šādā gadījumā Komisija atliek nosūtīšanu kompetentajai komitejai, kas izveidota ar attiecīgo EPN, līdz 25 darbdienām no Muitas kodeksa komitejas balsošanas dienas.
   4.   Padome laikposmā, kas noteikts 3. punktā, ar kvalificētu balsu vairākumu var pieņemt atšķirīgu Kopienas nostāju.
   3. pants
   1.   Ar šo atceļ Lēmumu 2000/399/EK.
   2.   Atsauces uz atcelto lēmumu uzskata par atsaucēm uz šo lēmumu.
   4. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.
   5. pants
   Šo lēmumu publicē Eiropas Savienības Oficiālajā Vēstnesī.

      Briselē, 2009. gada 10. novembrī

            Padomes vārdā –

            priekšsēdētājs

         A. BORG

      (1)  OV L 317, 15.12.2000., 3. lpp.

      (2)  OV L 289, 30.10.2008., 1. lpp.

      (3)  OV L 151, 24.6.2000., 16. lpp.

      (4)  OV L 302, 19.10.1992., 1. lpp.


title: 2007/853/EK: Komisijas Lēmums ( 2007. gada 13. decembris ) par 2005. gadā sākto Kopienas salīdzinošo pētījumu un pārbaužu Asparagus officinalis sēklām un pavairošanas materiālam turpināšanu 2008. gadā saskaņā ar Padomes Direktīvu 2002/55/EK (Dokuments attiecas uz EEZ )

text:
               20.12.2007

               LV

               Eiropas Savienības Oficiālais Vēstnesis

               L 335/59

      KOMISIJAS LĒMUMS

   (2007. gada 13. decembris)
   par 2005. gadā sākto Kopienas salīdzinošo pētījumu un pārbaužu Asparagus officinalis sēklām un pavairošanas materiālam turpināšanu 2008. gadā saskaņā ar Padomes Direktīvu 2002/55/EK
   (Dokuments attiecas uz EEZ)
   (2007/853/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2002. gada 13. jūnija Direktīvu 2002/55/EK par dārzeņu sēklu tirdzniecību (1),
   ņemot vērā Komisijas 2004. gada 27. decembra Lēmumu 2005/5/EK, ar ko paredz pasākumus Kopienas salīdzinošiem pētījumiem un pārbaudēm konkrētu lauksaimniecības augu, dārzeņu un vīnogulāju šķirņu sēklām un pavairošanas materiālam saskaņā ar Padomes Direktīvām 66/401/EEK, 66/402/EEK, 68/193/EEK, 92/33/EEK, 2002/54/EK, 2002/55/EK, 2002/56/EK un 2002/57/EK laikposmā no 2005. līdz 2009. gadam (2), un jo īpaši tā 3. pantu,
   tā kā:

               (1)

               Lēmumā 2005/5/EK paredzēti pasākumi salīdzinošiem pētījumiem un pārbaudēm attiecībā uz Asparagus officinalis no 2005. gada līdz 2009. gadam saskaņā ar Padomes Direktīvu 2002/55/EK.

               (2)

               Pētījumi un pārbaudes, kas veikti 2005., 2006. un 2007. gadā, jāturpina 2008. gadā,

         IR NOLĒMUSI ŠĀDI.
   Vienīgais pants
   2005. gadā sāktos Kopienas salīdzinošos pētījumus un pārbaudes Asparagus officinalis sēklām un pavairošanas materiālam turpina 2008. gadā saskaņā ar Lēmumu 2005/5/EK.

      Briselē, 2007. gada 13. decembrī

            Komisijas vārdā —

            Komisijas loceklis

         Markos KYPRIANOU

      (1)  OV L 193, 20.7.2002., 33. lpp. Direktīvā jaunākie grozījumi izdarīti ar Komisijas Direktīvu 2006/124/EK (OV L 339, 6.12.2006., 12. lpp.).

      (2)  OV L 2, 5.1.2005., 12. lpp.


title: 2009/773/EK,Euratom: Padomes Lēmums ( 2009. gada 14. oktobris ), ar ko uz laikposmu no 2009. gada 18. oktobra līdz 2009. gada 31. oktobrim ieceļ Eiropas Savienības Padomes ģenerālsekretāra vietnieku

text:
               22.10.2009

               LV

               Eiropas Savienības Oficiālais Vēstnesis

               L 277/20

      PADOMES LĒMUMS

   (2009. gada 14. oktobris),
   ar ko uz laikposmu no 2009. gada 18. oktobra līdz 2009. gada 31. oktobrim ieceļ Eiropas Savienības Padomes ģenerālsekretāra vietnieku
   (2009/773/EK, Euratom)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 207. panta 2. punktu,
   ņemot vērā Eiropas Atomenerģijas kopienas dibināšanas līgumu un jo īpaši tā 121. panta 2. punktu,
   tā kā:

               (1)

               Pašreizējā Eiropas Savienības Padomes ģenerālsekretāra vietnieka pilnvaru termiņš beigsies 2009. gada 17. oktobrī (1).

               (2)

               Uz laikposmu līdz 2009. gada 31. oktobrim būtu jāieceļ Eiropas Savienības Padomes ģenerālsekretāra vietnieks,

         IR NOLĒMUSI ŠĀDI.
   1. pants
   Ar šo Pierre DE BOISSIEU kungs ir iecelts par Eiropas Savienības Padomes ģenerālsekretāra vietnieku uz laikposmu no 2009. gada 18. oktobra līdz 2009. gada 31. oktobrim.
   2. pants
   Šo lēmumu Pierre DE BOISSIEU kungam paziņo Padomes priekšsēdētājs.
   To publicē Eiropas Savienības Oficiālajā Vēstnesī.

      Briselē, 2009. gada 14. oktobrī

            Padomes vārdā –

            priekšsēdētājs

         E. ERLANDSSON

      (1)  OV L 236, 7.7.2004., 17. lpp.


title: Padomes Lēmums ( 2011. gada 7. marts ), ar ko ieceļ Eiropas Dzīves un darba apstākļu uzlabošanas fonda valdes locekļus un viņu aizstājējus no Grieķijas, Francijas, Itālijas, Ungārijas un Slovākijas

text:
               17.3.2011

               LV

               Eiropas Savienības Oficiālais Vēstnesis

               C 83/4

         PADOMES LĒMUMS
   (2011. gada 7. marts),
   ar ko ieceļ Eiropas Dzīves un darba apstākļu uzlabošanas fonda valdes locekļus un viņu aizstājējus no Grieķijas, Francijas, Itālijas, Ungārijas un Slovākijas
   2011/C 83/04
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (EEK) Nr. 1365/75 (1975. gada 26. maijs) par Eiropas Dzīves un darba apstākļu uzlabošanas fonda izveidi (1) un jo īpaši tās 6. pantu,
   ņemot vērā kandidātu sarakstus, ko Padomei iesniegušas dalībvalstu valdības un darba ņēmēju un darba devēju organizācijas,
   tā kā:

               (1)

               Padome ar 2010. gada 22. novembra lēmumu (2) ir iecēlusi Eiropas Dzīves un darba apstākļu uzlabošanas fonda valdes locekļus un viņu aizstājējus laikposmam no 2010. gada 1. decembra līdz 2013. gada 30. novembrim, izņemot dažus locekļus.

               (2)

               Grieķijas, Francijas, Itālijas, Ungārijas un Slovākijas valdības un darba ņēmēju organizācijas ir izvirzījušas kandidātus vairākiem brīvajiem amatiem,

         IR PIEŅĒMUSI ŠO LĒMUMU.
   1. pants
   Ar šo par Eiropas Dzīves un darba apstākļu uzlabošanas fonda valdes locekļiem un viņu aizstājējiem uz laikposmu līdz 2013. gada 30. novembrim tiek iecelti:
   I.   VALDĪBU PĀRSTĀVJI

               Valsts

               Locekļi

               Aizstājēji

               Itālija

                  Michele TIRABOSCHI kungs

                  Francesco CIPRIANI kungs

               Ungārija

                  Eszter ENYEDI kundze

               Slovākija

                  Lilit MAMIKONYAN kundze

                  Silvia GREGORCOVÁ kundze

   II.   DARBA ŅĒMĒJU ORGANIZĀCIJU PĀRSTĀVJI

               Valsts

               Locekļi

               Aizstājēji

               Grieķija

                  Alexandros KALIVIS kungs

                  Konstantinos ISSYCHOS kungs

               Francija

                  Jean Jacques DANIS kungs

               Ungārija

                  László GYIMESI kungs

         2. pants
   Vēl neizvirzītos locekļus un locekļu aizstājējus Padome iecels vēlāk.
   3. pants
   Šis lēmums stājas spēkā tā pieņemšanas dienā.

      Briselē, 2011. gada 7. martā

            Padomes vārdā –

            priekšsēdētājs

         CZOMBA S.

      (1)  OV L 139, 30.5.1975., 1. lpp.

      (2)  OV C 322, 27.11.2010., 8. lpp.


title: 2006/535/EK: Padomes Lēmums ( 2004. gada 29. aprīlis ), lai parakstītu un provizoriski piemērotu Protokolu Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Moldovas Republiku, no otras puses, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas, un Slovākijas Republikas pievienošanos Eiropas Savienībai

text:
               16.8.2006

               LV

               Eiropas Savienības Oficiālais Vēstnesis

               L 224/8

         PADOMES LĒMUMS
   (2004. gada 29. aprīlis),
   lai parakstītu un provizoriski piemērotu Protokolu Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Moldovas Republiku, no otras puses, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas, un Slovākijas Republikas pievienošanos Eiropas Savienībai
   (2006/535/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 44. panta 2. punktu, 47. panta 2. punkta pēdējo teikumu, 55. pantu, 57. panta 2. punktu, 71. pantu, 80. panta 2. punktu, 93., 94., 133. un 181.a pantu saistībā ar 300. panta 2. punkta pirmās daļas pirmo teikumu,
   ņemot vērā 2003. gada 16. aprīļa Pievienošanās līgumu, un jo īpaši tā 2. panta 3. punktu,
   ņemot vērā Pievienošanās līgumam pievienoto Aktu, un jo īpaši tā 6. panta 2. punktu,
   ņemot vērā Komisijas priekšlikumu,
   tā kā:

               (1)

               Padome 2003. gada 8. decembrī pilnvaroja Komisiju Kopienas un tās dalībvalstu vārdā apspriest ar Moldovas Republiku Protokolu Partnerības un sadarbības nolīgumam, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai, kā arī nodrošināt dažus tehniskus pielāgojumus, kas saistīti ar Eiropas Savienības institucionālo un tiesisko attīstību.

               (2)

               Puses ir apspriedušas protokolu, un tagad tas būtu jāparaksta Eiropas Kopienas un tās dalībvalstu vārdā, paredzot tā noslēgšanu kādā vēlākā datumā.

               (3)

               Protokols būtu provizoriski jāpiemēro no pievienošanās dienas, kamēr tiek pabeigtas atbilstīgās procedūras tā formālai noslēgšanai,

         IR NOLĒMUSI ŠĀDI.
   1. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Eiropas Kopienas un tās dalībvalstu vārdā parakstīt Protokolu Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Moldovas Republiku, no otras puses, lai ņemtu vērā Čehijas Republikas, Igaunijas Republikas, Kipras Republikas, Ungārijas Republikas, Latvijas Republikas, Lietuvas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai, paredzot tā noslēgšanu kādā vēlākā datumā.
   Protokola teksts ir pievienots šim lēmumam (1).
   2. pants
   Līdz tā spēkā stāšanās dienai Protokolu provizoriski piemēro no pievienošanās dienas.

      Luksemburgā, 2004. gada 29. aprīlī

            Padomes vārdā –

            priekšsēdētājs

         J. PRÖLL

      (1)  Skatīt šā Oficiālā Vēstneša 10. lpp.
   PROTOKOLS,
   kurš pievienots Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Moldovas Republiku, no otras puses, un ar kuru ņem vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai
   BEĻĢIJAS KARALISTE,
   ČEHIJAS REPUBLIKA,
   DĀNIJAS KARALISTE,
   VĀCIJAS FEDERATĪVĀ REPUBLIKA,
   IGAUNIJAS REPUBLIKA,
   GRIEĶIJAS REPUBLIKA,
   SPĀNIJAS KARALISTE,
   FRANCIJAS REPUBLIKA,
   ĪRIJA,
   ITĀLIJAS REPUBLIKA,
   KIPRAS REPUBLIKA,
   LATVIJAS REPUBLIKA,
   LIETUVAS REPUBLIKA,
   LUKSEMBURGAS LIELHERCOGISTE,
   UNGĀRIJAS REPUBLIKA,
   MALTAS REPUBLIKA,
   NĪDERLANDES KARALISTE,
   AUSTRIJAS REPUBLIKA,
   POLIJAS REPUBLIKA,
   PORTUGĀLES REPUBLIKA,
   SLOVĒNIJAS REPUBLIKA,
   SLOVĀKIJAS REPUBLIKA,
   SOMIJAS REPUBLIKA,
   ZVIEDRIJAS KARALISTE,
   LIELBRITĀNIJAS UN ZIEMEĻĪRIJAS APVIENOTĀ KARALISTE,
   še turpmāk – “dalībvalstis”, kuras pārstāv Eiropas Savienības Padome, un
   EIROPAS KOPIENA UN EIROPAS ATOMENERĢIJAS KOPIENA,
   še turpmāk – “Kopienas”, kuras pārstāv Eiropas Savienības Padome un Eiropas Komisija,
   no vienas puses, un
   MOLDOVAS REPUBLIKA,
   no otras puses,
   ŅEMOT VĒRĀ Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pievienošanos Eiropas Savienībai 2004. gada 1. maijā,
   IR VIENOJUŠĀS PAR TURPMĀK IZKLĀSTĪTO.
   1. pants
   Čehija, Igaunija, Kipra, Latvija, Lietuva, Ungārija, Malta, Polija, Slovēnija un Slovākija ir Puses Partnerības un sadarbības nolīgumā, ar ko izveido partnerību starp Eiropas Kopienām un to dalībvalstīm, no vienas puses, un Moldovas Republiku, no otras puses (turpmāk – “Nolīgums”), un kas parakstīts Briselē, 1994. gada 28. novembrī, un attiecīgi tāpat kā citas Kopienas dalībvalstis pieņem un ņem vērā Nolīgumu, Nobeiguma aktam pievienotās kopīgās deklarācijas vēstuļu apmaiņas un Moldovas Republikas deklarāciju, kā arī 1997. gada 15. maijā parakstīto Nolīguma Protokola tekstu, kurš stājās spēkā 2000. gada 12. oktobrī.
   2. pants
   Lai ņemtu vērā nesenās institucionālās pārmaiņas Eiropas Savienībā, Puses vienojas par to, ka pēc Eiropas Ogļu un tērauda kopienas dibināšanas līguma izbeigšanās Nolīgumā ietvertās norādes uz Eiropas Ogļu un tērauda kopienu uzskata par norādēm uz Eiropas Kopienu, kas ir pārņēmusi visas Eiropas Ogļu un tērauda kopienas līgumiskās tiesības un pienākumus.
   3. pants
   Šis Protokols ir Nolīguma sastāvdaļa.
   4. pants
   1.   Kopienas, Eiropas Savienības Padome dalībvalstu vārdā un Moldovas Republika šo Protokolu apstiprina atbilstīgi savām procedūrām.
   2.   Puses viena otrai paziņo par attiecīgo iepriekšējā punktā minēto procedūru pabeigšanu. Apstiprināšanas instrumentus deponē Eiropas Savienības Padomes Ģenerālsekretariātam.
   5. pants
   1.   Šis Protokols stājas spēkā tajā pašā dienā, kad stājas spēkā 2003. gada Pievienošanās līgums, ja visi šā Protokola apstiprināšanas instrumenti ir deponēti pirms minētās dienas.
   2.   Ja pirms minētās dienas nav deponēti visi šā Protokola apstiprināšanas instrumenti, šis Protokols stājas spēkā nākamā mēneša pirmajā dienā pēc tam, kad deponēts pēdējais apstiprināšanas instruments.
   3.   Ja pirms 2004. gada 1. maija nav deponēti visi šā Protokola apstiprināšanas instrumenti, šo Protokolu provizoriski piemēro no 2004. gada 1. maija.
   6. pants
   Nolīguma, Nobeiguma akta un visu tam pievienoto dokumentu tekstu, kā arī 1997. gada 15. maija Partnerības un sadarbības nolīguma Protokola tekstu sastāda čehu, igauņu, latviešu, lietuviešu, maltiešu, poļu, slovāku, slovēņu un ungāru valodā.
   Tekstus minētajās valodās pievieno (1) šim Protokolam, un tie ir vienlīdz autentiski tekstiem citās valodās, kurās ir sastādīti Nolīguma, Nobeiguma akta un visu tam pievienoto dokumentu teksti, kā arī 1997. gada 15. maija Partnerības un sadarbības nolīguma Protokola teksts.
   7. pants
   Šis Protokols ir sastādīts divos eksemplāros angļu, dāņu, čehu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, slovāku, slovēņu, spāņu, somu, ungāru, vācu, zviedru un moldāvu valodā, un tā teksts visās šajās valodās ir vienlīdz autentisks.

      Hecho en Bruselas, el treinta de abril de dos mil cuatro.
      V Bruselu dne třicátého dubna dva tisíce čtyři.
      Udfærdiget i Bruxelles den tredivte april to tusind og fire.
      Geschehen zu Brüssel am dreißigsten April zweitausendundvier.
      Kahe tuhande neljanda aasta kolmekümnendal aprillil Brüsselis.
      Έγινε στις Βρυξέλλες, στις τριάντα Απριλίου δύο χιλιάδες τέσσερα.
      Done at Brussels on the thirtieth day of April in the year two thousand and four.
      Fait à Bruxelles, le trente avril deux mille quatre.
      Fatto a Bruxelles, addì trenta aprile duemilaquattro.
      Briselē, divi tūkstoši ceturtā gada trīsdesmitajā aprīlī.
      Priimta du tūkstančiai ketvirtų metų balandžio trisdešimtą dieną Briuselyje.
      Kelt Brüsszelben, a kétezer-negyedik év április havának tizenharmadik napján.
      Magħmul fi Brussel fit-tletin jum ta' April tas-sena elfejn u erbgħa.
      Gedaan te Brussel, de dertigste april tweeduizendvier.
      Sporządzono w Brukseli, dnia trzynastego kwietnia roku dwa tysiące czwartego.
      Feito em Bruxelas, em trinta de Abril de dois mil e quatro.
      V Bruseli tridsiateho apríla dvetisícštyri.
      V Bruslju, dne tridesetega aprila leta dva tisoč štiri.
      Tehty Brysselissä kolmantenakymmenentenä päivänä huhtikuuta vuonna kaksituhattaneljä.
      Som skedde i Bryssel den trettionde april tjugohundrafyra.
      Întocmit la Bruxelles în a treizecea zi a lunii aprilie în anul doua mii patru.

         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu Państw Członkowskich
         Pelos Estados-Membros
         Za členské štáty
         Za države članice
         Jäsenvaltioiden puolesta
         På medlemsstaternas vägnar
         Pentru Statele Membre

         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Za Európske spoločenstvá
         Za Evropske skupnosti
         Euroopan yhteisöjen puolesta
         På Europeiska gemenskapernas vägnar
         Pentru Comunitatile Europene

         Por la República de Moldova
         Za Moldavskou republiku
         For Republikken Moldova
         Für die Republik Moldau
         Moldova Vabariigi nimel
         Για τη Δημοκρατία της Μολδαβίας
         For the Republic of Moldova
         Pour la République de Moldova
         Per la Repubblica di Moldova
         Moldovas Republikas vārdā
         Moldovos Respublikos vardu
         Moldova részéről
         Għar-Repubblika tal-Moldavja
         Voor de Republiek Moldavië
         W imieniu Republiki Mołdowy
         Pela República da Moldávia
         Za Moldavskú republiku
         Za Republiko Moldavijo
         Moldovan tasavallan puolesta
         På Republiken Moldaviens vägnar
         Pentru Republica Moldova

      (1)  Nolīguma tekstu čehu, igauņu, latviešu, lietuviešu, ungāru, maltiešu, poļu, slovāku un slovēņu valodā publicēs vēlāk īpašā Oficiālā Vēstneša izdevumā.


title: Padomes Lēmums (KĀDP) 2017/1427 (2017. gada 4. augusts), ar ko groza Lēmumu (KĀDP) 2015/1333 par ierobežojošiem pasākumiem saistībā ar situāciju Lībijā

text:
               5.8.2017

               LV

               Eiropas Savienības Oficiālais Vēstnesis

               L 204/99

         PADOMES LĒMUMS (KĀDP) 2017/1427
   (2017. gada 4. augusts),
   ar ko groza Lēmumu (KĀDP) 2015/1333 par ierobežojošiem pasākumiem saistībā ar situāciju Lībijā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2015. gada 31. jūlijā pieņēma Lēmumu (KĀDP) 2015/1333 (1).

               (2)

               ANO Drošības padome 2017. gada 29. jūnijā pieņēma Rezolūciju ANO DPR 2362 (2017), ar ko tā paplašināja pasākumu piemērošanu, tos attiecinot arī uz kuģiem, kas iekrauj, transportē vai izkrauj naftu, tostarp jēlnaftu un rafinētus naftas produktus, kuri nelikumīgi eksportēti no Lībijas vai kurus mēģināts nelikumīgi eksportēt no Lībijas, un turpmāk konkretizēja kritērijus iekļaušanai sarakstā.

               (3)

               Tādēļ būtu attiecīgi jāgroza Lēmums (KĀDP) 2015/1333,

         IR PIEŅĒMUSI ŠO LĒMUMU.
   1. pants
   Lēmumu (KĀDP) 2015/1333 groza šādi:

               1)

               lēmuma 6. panta 1. punktu aizstāj ar šādu:
               “1.   Saskaņā ar ANO DPR 2146 (2014) 5. līdz 9. punktu un ANO DPR 2362 (2017) 2. punktu dalībvalstis var atklātā jūrā pārbaudīt norādītos kuģus, izmantojot visus līdzekļus, kas ir atbilstoši konkrētajiem apstākļiem, pilnībā ievērojot attiecīgajā gadījumā piemērojamās starptautiskās humanitārās tiesības un starptautiskās cilvēktiesības, veikt šādas pārbaudes un dot rīkojumu kuģim veikt pienācīgas darbības, lai ar Lībijas valdības piekrišanu un pēc saskaņošanas ar to naftu, tostarp jēlnaftu un rafinētus naftas produktus, nogādātu atpakaļ Lībijā.”;

               2)

               lēmuma 7. pantu groza šādi:

                           a)

                           panta 1. punktu aizstāj ar šādu:
                           “1.   Dalībvalsts, kura ir norādītā kuģa karoga valsts, ja Komitejas norādījumā ir šādi precizēts, dod rīkojumu kuģim neiekraut, nepārvadāt vai neizkraut naftu, tostarp jēlnaftu un rafinētus naftas produktus, kas ar kuģi tiek nelegāli eksportēta no Lībijas, bez Lībijas valdības kontaktpunkta rīkojuma, kā minēts ANO DPR 2146 (2014) 3. punktā.”;

                           b)

                           panta 5. punktu aizstāj ar šādu:
                           “5.   Ja Komitejas norādījumā ir šādi precizēts, dalībvalstu valstspiederīgajiem vai vienībām, kas ir to jurisdikcijā, vai no dalībvalstu teritorijas ir aizliegts veikt finanšu darījumus attiecībā uz naftu, tostarp attiecībā uz jēlnaftu un rafinētiem naftas produktiem, kuru norādītajos kuģos nelegāli eksportē no Lībijas.”;

               3)

               lēmuma 8. panta 1. punktu aizstāj ar šādu:
               “1.   Dalībvalstis veic pasākumus, kas vajadzīgi, lai to teritorijā liegtu ieceļot vai to teritoriju tranzītā šķērsot personām, kuras sarakstā iekļāvusi un uz kurām ceļošanas ierobežojumus attiecinājusi Drošības padome vai Komiteja saskaņā ar ANO DPR 1970 (2011) 22. punktu, ANO DPR 1973 (2011) 23. punktu, ANO DPR 2174 (2014) 4. punktu, ANO DPR 2213 (2015) 11. punktu un ANO DPR 2362 (2017) 11. punktu, kā uzskaitīts I pielikumā.”;

               4)

               lēmuma 9. panta 1. punktu aizstāj ar šādu:
               “1.   Tiek iesaldēti visi līdzekļi, citi finanšu aktīvi un saimnieciskie resursi, kuri tieši vai netieši pieder vai kurus tieši vai netieši kontrolē personas un vienības, ko sarakstā iekļāvusi un uz kurām līdzekļu iesaldēšanu attiecinājusi Drošības padome vai Komiteja saskaņā ar ANO DPR 1970 (2011) 22. punktu, ANO DPR 1973 (2011) 19. un 23. punktu, ANO DPR 2174 (2014) 4. punktu, ANO DPR 2213 (2015) 11. punktu un ANO DPR 2362 (2017) 11. punktu, kā uzskaitīts III pielikumā.”

         2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2017. gada 4. augustā

            Padomes vārdā –

            priekšsēdētājs

         M. MAASIKAS

      (1)  Padomes Lēmums (KĀDP) 2015/1333 (2015. gada 31. jūlijs) par ierobežojošiem pasākumiem saistībā ar situāciju Lībijā un ar ko atceļ Lēmumu 2011/137/KĀDP (OV L 206, 1.8.2015., 34. lpp.).